title: Решение на Комисията от 17 март 2011 година за предоставяне на управленски правомощия на Република Хърватия относно помощта във връзка с раздел V — „Селско стопанство и развитие на селските райони“ на Инструмента за предприсъединителна помощ (ИПП) по отношение на предприсъединителни мерки 301 и 302 през предприсъединителния период

text:
               18.3.2011

               BG

               Официален вестник на Европейския съюз

               C 85/4

         РЕШЕНИЕ НА КОМИСИЯТА
   от 17 март 2011 година
   за предоставяне на управленски правомощия на Република Хърватия относно помощта във връзка с раздел V — „Селско стопанство и развитие на селските райони“ на Инструмента за предприсъединителна помощ (ИПП) по отношение на предприсъединителни мерки 301 и 302 през предприсъединителния период
   2011/C 85/04
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1085/2006 на Съвета от 17 юли 2006 г. за създаване на Инструмент за предприсъединителна помощ (ИПП) (1),
   като взе предвид Регламент (ЕО) № 718/2007 на Комисията от 12 юни 2007 г. за прилагане на Регламент (ЕО) № 1085/2006 на Съвета за създаване на Инструмент за предприсъединителна помощ (ИПП) (2), и по-специално член 14 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (наричан по-долу „Финансовия регламент“) (3), и по-специално член 53в и член 56, параграф 2 от него,
   като взе предвид Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (наричан по-долу „Правила за прилагане“) (4), и по-специално член 35 от него,
   като има предвид, че:

               (1)

               В Регламент (ЕО) № 1085/2006 са определени целите и основните принципи за предприсъединителната помощ за страните кандидати и потенциалните страни кандидати за периода 2007—2013 г., като отговорността за неговото прилагане се възлага на Комисията.

               (2)

               По силата на членове 11, 12, 13, 14, 18 и 186 от Регламент (ЕО) № 718/2007 се дава възможност на Комисията да предоставя управленски правомощия на страната бенефициер и се определят изискванията за подобно предоставяне във връзка с раздел V — „Селско стопанство и развитие на селските райони“ от Инструмента за предприсъединителна помощ.

               (3)

               Съгласно член 7 от Регламент (ЕО) № 718/2007 Комисията и страната бенефициер сключват рамково споразумение с цел определяне и договаряне на правилата за сътрудничество относно финансовото подпомагане от ЕС за страната бенефициер. Когато е необходимо, рамковото споразумение може да се допълни от секторно споразумение или секторни споразумения, обхващащо/и разпоредбите за съответния раздел.

               (4)

               Условията на член 53в и член 56, параграф 2 от Финансовия регламент и член 35 от Правилата за прилагане трябва да бъдат спазени, за да се предоставят управленски правомощия на страната бенефициер.

               (5)

               Рамковото споразумение относно правилата за сътрудничество във връзка с финансовото подпомагане от ЕС за Република Хърватия в рамките на прилагането на подпомагането по Инструмента за предприсъединителна помощ (ИПП) между правителството на Република Хърватия и Комисията на Европейския съюз бе сключено на 17 декември 2007 година.

               (6)

               Планът относно годишните вноски на ЕС и споразумението за финансиране бяха включени в Програмата за селско стопанство и развитие на селските райони на Република Хърватия по ИПП (наричана по-долу „Програма IPARD“), одобрена с Решение C(2008) 690 на Комисията от 25 февруари 2008 г. в съответствие с член 7, параграф 3 от Регламент (ЕО) № 1085/2006 и член 184 от Регламент (ЕО) № 718/2007.

               (7)

               Секторното споразумение, сключено на 12 януари 2009 г. между Комисията на Европейския съюз, действаща за Европейския съюз и от негово име, и правителството на Република Хърватия, действащо от името на Република Хърватия, допълва разпоредбите на рамковото споразумение, като определя конкретните разпоредби, приложими за прилагането и изпълнението на Програмата за селско стопанство и развитие на селските райони на Република Хърватия (IPARD) по Инструмента за предприсъединителна помощ (ИПП).

               (8)

               Последното изменение на Програмата IPARD бе извършено на 26 ноември 2010 г. с Решение C(2010) 8462 на Комисията.

               (9)

               Съгласно член 21 от Регламент (ЕО) № 718/2007 на Комисията страната бенефициер трябва да определи инстанции и органи, отговорни за прилагането на Програмата IPARD: компетентен акредитиращ служител, национален ръководител, национален фонд, управителен орган, агенция по IPARD и одитиращ орган.

               (10)

               Правителството на Хърватия определи сектора за националния фонд — организационен отдел към държавната хазна в рамките на Министерството на финансите да действа като национален фонд, изпълняващ функциите и отговорностите, определени в приложение I към секторното споразумение.

               (11)

               Правителството на Хърватия определи независимата публична институция — Разплащателна агенция за земеделие, рибарство и развитие на селските райони да действа като агенция по IPARD, изпълняваща функциите и отговорностите, определени в приложение I към секторното споразумение.

               (12)

               Правителството на Хърватия определи Дирекцията за развитие на селските райони — управителен орган по Програмата SAPARD/IPARD към Министерството на земеделието, рибарството и развитието на селските райони да действа като управителен орган, изпълняващ функциите и отговорностите, определени в приложение I към секторното споразумение.

               (13)

               На 12 ноември 2008 г. компетентният акредитиращ служител уведоми Европейската комисия за акредитирането на националния ръководител и националния фонд в съответствие с член 12, параграф 3 от Регламент (ЕО) № 718/2007.

               (14)

               На 12 ноември 2008 г. националният ръководител уведоми Европейската комисия за акредитирането на оперативната структура, отговорна за управлението и прилагането на раздел V от ИПП — „Развитие на селските райони“ за мерки 101, 103 и 301 в съответствие с член 13, параграф 3 от Регламент (ЕО) № 718/2007. На 6 май 2010 г. националният ръководител реши да издаде допълнение към решението относно акта за национално акредитиране за мярка 301 по Програмата IPARD.

               (15)

               На 28 май 2010 г. националният ръководител уведоми Европейската комисия за акредитирането на оперативната структура, отговорна за управлението и прилагането на раздел V от ИПП — „Развитие на селските райони“ за подмярка 202/1 — „Придобиване на умения“, и за мерки 302 — „Разнообразяване и развитие на икономическите дейности в селските райони“ и 501 — „Техническо подпомагане“ в съответствие с член 13, параграф 3 от Регламент (ЕО) № 718/2007.

               (16)

               На 21 декември 2010 г. националният ръководител уведоми Европейската комисия за оттеглянето на акредитирането на оперативната структура, отговорна за управлението и прилагането на раздел V от ИПП — „Развитие на селските райони“ за подмярка 201/1.

               (17)

               На 16 март 2009 г. компетентните органи на Хърватия представиха на Комисията списъка на допустимите разходи за мерки 101, 103 и 301 в съответствие с член 32, параграф 3 от секторното споразумение. Комисията одобри този списък на 8 април 2009 г.

               (18)

               На 29 октомври 2010 г. компетентните органи на Хърватия представиха на Комисията последния изменен списък на допустимите разходи за мярка 302 в съответствие с член 32, параграф 3 от секторното споразумение. Комисията одобри този списък на 10 ноември 2010 г.

               (19)

               На 24 ноември 2009 г. компетентните органи на Хърватия представиха на Комисията списъка на допустимите разходи за мярка 501 в съответствие с член 32, параграф 3 от секторното споразумение. Комисията одобри този списък на 29 март 2010 г.

               (20)

               Разплащателната агенция за земеделие, рибарство и развитие на селските райони, в качеството си на агенция по IPARD, и Дирекцията за развитие на селските райони, изпълняваща функции на управителен орган по програмите SAPARD и IPARD, в качеството си на управителен орган, ще отговарят за прилагането на трите мерки, акредитирани от националния ръководител: 301 — „Подобряване и развитие на инфраструктурата в селските райони“, 302 — „Разнообразяване и развитие на икономическите дейности в селските райони“ и 501 — „Техническо подпомагане“, определени в програмата, наред с двете мерки, за които са предоставени управленски правомощия през 2009 г., от общо седем мерки от Програмата IPARD.

               (21)

               За да се вземат предвид изискванията на член 19, параграф 1 от рамковото споразумение, разходите във връзка с настоящото решение следва да са допустими за съфинансиране от Общността само ако не са извършени преди датата на решението за предоставяне, с изключение на мярка 501 — „Техническо подпомагане“, посочена в член 19, параграф 2 от рамковото споразумение, и общите разходи, посочени в член 172, параграф 3, буква в) от Регламент (ЕО) № 718/2007. Разходите са допустими, ако са в съответствие с принципите на доброто финансово управление и по-специално — на икономии и финансова ефективност.

               (22)

               В Регламент (ЕО) № 718/2007 се предвижда, че въз основа на анализ на ефективното функциониране на съответната система за управление и контрол за всеки отделен случай може да се предостави освобождаване от изискването за предварително одобрение в съответствие с член 18, параграф 2 от същия регламент, като са предвидени и подробни правила за извършване на посочения анализ.

               (23)

               В съответствие с членове 14 и 18 от Регламент (ЕО) № 718/2007 бяха преразгледани акредитациите, посочени в членове 11, 12 и 13 от Регламент (ЕО) № 718/2007; също така бе извършен преглед на процедурите и структурите на съответните инстанции и органи, посочени в подаденото от националния ръководител заявление, включително чрез проверки на място.

               (24)

               Извършените от Комисията проверки по мярка 301 — „Подобряване и развитие на инфраструктурата в селските райони“ и мярка 302 — „Разнообразяване и развитие на икономическите дейности в селските райони“ се основават на система, която е функционална, но все още не функционира по отношение на всички съществени елементи.

               (25)

               Въпреки че самият одитиращ орган не се разглежда от настоящото решение, чрез проверки на място бе оценена неговата степен на готовност да работи като функционално независим одитиращ орган към момента на представяне на акредитационния пакет на Комисията с цел предоставяне на управленски правомощия.

               (26)

               Спазването на изискванията на член 56, параграф 2 от Финансовия регламент и на членове 11, 12 и 13 от Регламент (ЕО) № 718/2007 от Хърватия бе оценено чрез проверки на място.

               (27)

               Оценката показа, че Хърватия спазва изискванията за мерки 301 и 302. Независимо от това Разплащателната агенция за земеделие, рибарство и развитие на селските райони, в качеството си на агенция по IPARD, все още не е изпълнила изцяло критериите за акредитиране по отношение на функциите, които следва да изпълнява при прилагане на мярка 501.

               (28)

               Следователно е уместно да не се прилагат изискванията за предварително одобрение съгласно член 18, параграф 2 от Регламент (ЕО) № 718/2007, посочени в член 165 от Финансовия регламент, и да се предоставят децентрализирани управленски правомощия на националния ръководител, националния фонд, агенцията по IPARD и управителния орган във връзка с мерки 301 и 302 от програмата за Хърватия,

         РЕШИ:
   Член 1
   1.   Управлението на помощта във връзка с раздел V от ИПП по отношение на земеделието и развитието на селските райони се предоставя на съответните органи съгласно условията, предвидени в настоящото решение.
   2.   В съответствие с член 18, параграф 2 от Регламент (ЕО) № 718/2007 Република Хърватия се освобождава от изискването за предварително одобрение от страна на Комисията във връзка с управлението, изплащането и прилагането на функциите по мярка 301 — „Подобряване и развитие на инфраструктурата в селските райони“ и мярка 302 — „Разнообразяване и развитие на икономическите дейности в селските райони“.
   Член 2
   Настоящото решение се прилага въз основа на следните структури, инстанции и органи, определени от Република Хърватия да управляват мерки 301 и 302 по програмата във връзка с раздел V от ИПП:

               а)

               национален ръководител;

               б)

               национален фонд;

               в)

               оперативна структура по ИПП — раздел V:

                           —

                           управителен орган;

                           —

                           агенцията по IPARD.

         Член 3
   1.   Управленските правомощия се предоставят на структурите, инстанциите и органите, посочени в член 2 от настоящото решение.
   2.   Националните органи извършват по-нататъшни проверки по отношение на структурите, инстанциите и органите, посочени в член 2 от настоящото решение, за да гарантират, че системата за управление и контрол функционира задоволително. Проверките се извършват преди подаването на първата декларация за разходите, с която се иска възстановяване във връзка с мерките, посочени в член 1, параграф 2 по-горе.
   Член 4
   1.   Разходите, извършени преди датата на настоящото решение, с изключение на общите разходи, посочени в член 172, параграф 3, буква в) от Регламент (ЕО) № 718/2007, не са допустими при никакви обстоятелства.
   2.   Разходите са допустими, ако са в съответствие с принципите на доброто финансово управление и по-специално — на икономии и финансова ефективност.
   Член 5
   1.   Без да се засягат решенията за предоставяне на помощ по Програмата IPARD на отделни бенефициери, правилата за допустимост на разходите по мярка 301, предложени от Хърватия с писмо № Class: NP 018-04/09-01/106, референтен номер 525-12-3-0472/09-2 от 16 март 2009 г., заведено в Комисията на 26 март 2009 г. под номер 8151, се прилагат.
   2.   Без да се засяга никое решение за предоставяне на помощ по Програмата IPARD на отделни бенефициери, правилата за допустимост на разходите по мярка 302, предложени от Хърватия с писмо № Class: NP 011-02/09-01/72, референтен номер 525-12-3-0473/10-30 от 19 октомври 2010 г., заведено в Комисията на 29 октомври 2010 г. под номер 761752, се прилагат.
   Член 6
   1.   Комисията наблюдава спазването на изискванията за предоставяне на управленски правомощия съгласно член 17 от Регламент (ЕО) № 718/2007.
   2.   Ако Комисията прецени, че Република Хърватия вече не спазва задълженията по настоящото решение, в който и да е момент от неговото прилагане Комисията може да реши да оттегли или временно да прекрати предоставянето на управленски правомощия въз основа на член 17 от Регламент (ЕО) № 718/2007.
   3.   В съответствие с разпоредбите на член 19 от Регламент (ЕО) № 718/2007 на Комисията Република Хърватия гарантира:

               —

               разследването и ефективното разглеждане на предполагаемите случаи на измама и нередности и осигурява функционирането на механизъм за контрол и отчитане, който съответства на посочения в Регламент (ЕО) № 1828/2006 на Комисията,

               —

               прилагането от страна на нейните национални органи на мерки за предотвратяване на измами. Приетите мерки за предотвратяване на измами също се съобщават на Комисията.

      Съставено в Брюксел на 17 март 2011 година.

            За Комисията

         Dacian CIOLOŞ

            Член на Комисията

      (1)  ОВ L 210, 31.7.2006 г., стр. 82.

      (2)  ОВ L 170, 29.6.2007 г., стр. 1.

      (3)  ОВ L 248, 16.9.2002 г., стр. 1.

      (4)  ОВ L 357, 31.12.2002 г., стр. 1.


title: 2013/349/ЕС: Решение на представителите на правителствата на държавите-членки от 1 юли 2013 година за назначаване на един съдия в Съда

text:
               3.7.2013

               BG

               Официален вестник на Европейския съюз

               L 184/6

         РЕШЕНИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ
   от 1 юли 2013 година
   за назначаване на един съдия в Съда
   (2013/349/ЕС)
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ — ЧЛЕНКИ НА ЕВРОПЕЙСКИЯ СЪЮЗ,
   като взеха предвид Договора за Европейския съюз, и по-специално член 19 от него,
   като взеха предвид Договора за функционирането на Европейския съюз, и по-специално членове 253 и 255 от него,
   като взеха предвид Договора за създаване на Европейската общност за атомна енергия, и по-специално член 106а, параграф 1 от него,
   като взе предвид Акта за присъединяване на Хърватия, и по-специално член 22, параграф 1 от него,
   като имат предвид, че:

               (1)

               Член 22, параграф 1 от Акта за присъединяване на Хърватия предвижда назначаването на един съдия от Хърватия в Съда за периода от 1 юли 2013 г. до 6 октомври 2015 г.

               (2)

               Беше предложено гн Siniša RODIN да бъде назначена на длъжност съдия в Съда.

               (3)

               Комитетът, създаден с член 255 от Договора за функционирането на Европейския съюз, даде становище относно годността на г-н Siniša RODIN да изпълнява функциите на съдия в Съда,

         ПРИЕХА НАСТОЯЩОТО РЕШЕНИЕ:
   Член 1
   Г-н Siniša RODIN се назначава за съдия в Съда за периода от 1 юли 2013 г. до 6 октомври 2015 г.
   Член 2
   Настоящото решение влиза в сила на 1 юли 2013 г.

      Съставено в Брюксел на 1 юли 2013 година.

            За Съвета

            Председател

         L. LINKEVIČIUS


title: Решение (ЕС) 2015/423 на Съвета от 6 март 2015 година относно установяване на позиция, която да бъде приета от името на Европейския съюз в рамките на седмата среща на Конференцията на страните по Ротердамската конвенция във връзка с измененията на приложение III към Ротердамската конвенция относно процедурата по предварително обосновано съгласие при международната търговия с определени опасни химични вещества и пестициди

text:
               13.3.2015

               BG

               Официален вестник на Европейския съюз

               L 68/48

         РЕШЕНИЕ (ЕС) 2015/423 НА СЪВЕТА
   от 6 март 2015 година
   относно установяване на позиция, която да бъде приета от името на Европейския съюз в рамките на седмата среща на Конференцията на страните по Ротердамската конвенция във връзка с измененията на приложение III към Ротердамската конвенция относно процедурата по предварително обосновано съгласие при международната търговия с определени опасни химични вещества и пестициди
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално членове 192 и 207 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Съюзът одобри Ротердамската конвенция относно процедурата по предварително обосновано съгласие при международната търговия с определени опасни химични вещества и пестициди („Ротердамската конвенция“) с Решение 2006/730/ЕО на Съвета (1).

               (2)

               С Регламент (ЕС) № 649/2012 на Европейския парламент и на Съвета в Съюза се прилага Ротердамската конвенция (2).

               (3)

               С цел да се гарантира, че държавите вносителки получават защитата, предложена чрез Ротердамската конвенция, е необходимо и целесъобразно да се подкрепи препоръката на Комитета за преглед на химичните вещества по отношение на включването в приложение III към Ротердамската конвенция на хризотилен азбест, метамидофос, трихлорфон, фентион (формулации със свръхниски обеми (СНО), съдържащи 640 g/L или повече активно вещество) и течни формулации (емулгиращ концентрат и разтворим концентрат), съдържащи 276 g/L или повече паракват дихлорид, съответстващ на 200 g/L или повече паракват йон. Тези вещества вече са забранени или строго ограничени в Съюза и следователно са предмет на изисквания във връзка с износа, които надхвърлят тези на Ротердамската конвенция.

               (4)

               Очаква се на седмата среща на Конференцията на страните по Ротердамската конвенция да бъде взето решение за предлаганите изменения в приложение III. Съюзът следва да подкрепи тези изменения,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да бъде приета от името на Европейския съюз на седмата среща на Конференцията на страните по Ротердамската конвенция, е че Съюзът подкрепя приемането на измененията на приложение III към Ротердамската конвенция относно процедурата по предварително обосновано съгласие при международната търговия с определени опасни химични вещества и пестициди (3) във връзка с включването на хризотилен азбест, метамидофос, трихлорфон, фентион (формулации със свръхниски обеми (СНО), съдържащи 640 g/L или повече активно вещество) и течни формулации (емулгиращ концентрат и разтворим концентрат), съдържащи 276 g/L или повече паракват дихлорид, съответстващ на 200 g/L или повече паракват йон.
   Член 2
   Настоящото решение влиза в сила в деня на приемането му.

      Съставено в Брюксел на 6 март 2015 година.

            За Съвета

            Председател

         K. GERHARDS

      (1)  Решение 2006/730/ЕО на Съвета от 25 септември 2006 г. относно сключването от името на Европейската общност на Ротердамската конвенция относно процедурата по предварително обосновано съгласие при международната търговия с определени опасни химични вещества и пестициди (ОВ L 299, 28.10.2006 г., стр. 23).

      (2)  Регламент (ЕС) № 649/2012 на Европейския парламент и на Съвета от 4 юли 2012 г. относно износа и вноса на опасни химикали (ОВ L 201, 27.7.2012 г., стр. 60).

      (3)  ОВ L 63, 6.3.2003 г., стр. 29.


title: 2011/458/ЕС: Решение на Съвета от 19 юли 2011 година относно позицията, която следва да заеме Европейският съюз в рамките на Съвместния комитет на ЕИП във връзка с изменение на приложение ХIII (Транспорт) към Споразумението на ЕИП

text:
               26.7.2011

               BG

               Официален вестник на Европейския съюз

               L 194/4

         РЕШЕНИЕ НА СЪВЕТА
   от 19 юли 2011 година
   относно позицията, която следва да заеме Европейският съюз в рамките на Съвместния комитет на ЕИП във връзка с изменение на приложение ХIII (Транспорт) към Споразумението на ЕИП
   (2011/458/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 100, параграф 2 и член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Приложение XIII към Споразумението за Европейското икономическо пространство (1) (наричано по-нататък „Споразумението за ЕИП“) съдържа специални разпоредби и условия относно транспорта.

               (2)

               В Споразумението за ЕИП следва да се включи Регламент (ЕО) № 1008/2008 на Европейския парламент и на Съвета от 24 септември 2008 г. относно общите правила за извършване на въздухоплавателни услуги в Общността (2).

               (3)

               С Регламент (ЕО) № 1008/2008 бяха отменени Регламент (ЕИО) № 2407/92 от 23 юли 1992 г. относно лицензирането на въздушни превозвачи (3), Регламент (ЕИО) № 2408/92 от 23 юли 1992 г. относно достъпа на въздушни превозвачи на Общността до вътрешните въздушни трасета на Общността (4) и Регламент (ЕИО) № 2409/92 от 23 юли 1992 г. относно тарифите на самолетните билети и таксите за услуги за въздушен превоз (5), които понастоящем са включени в Споразумението за ЕИП.

               (4)

               Следователно приложение XIII към Споразумението за ЕИП следва да бъде съответно изменено.

               (5)

               Позицията на Съюза в рамките на Съвместния комитет на ЕИП следва да бъде основана на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която следва да заеме Европейският съюз в рамките на Съвместния комитет на ЕИП по предложеното изменение на приложение XIII към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 19 юли 2011 година.

            За Съвета

            Председател

         M. SAWICKI

      (1)  ОВ L 1, 3.1.1994 г., стр. 3.

      (2)  ОВ L 293, 31.10.2008 г., стр. 3.

      (3)  ОВ L 240, 24.8.1992 г., стр. 1.

      (4)  ОВ L 240, 24.8.1992 г., стр. 8.

      (5)  ОВ L 240, 24.8.1992 г., стр. 15.

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …/2011
      от …
      за изменение на приложение XIII (Транспорт) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство (наричано по-нататък „Споразумението“), и по-специално член 98 от него,
      като има предвид, че:

                  (1)

                  Приложение XIII към Споразумението беше изменено с Решение на Съвместния. комитет на ЕИП № …/… от … (1).

                  (2)

                  Регламент (ЕО) № 1008/2008 на Европейския парламент и на Съвета от 24 септември 2008 г. относно общите правила за извършване на въздухоплавателни услуги в Общността (преработен) (2) следва да бъде включен в Споразумението.

                  (3)

                  С Регламент (ЕО) № 1008/2008 бяха отменени Регламент (ЕИО) № 2407/92 на Съвета от 23 юли 1992 г. относно лицензирането на въздушни превозвачи (3), Регламент (ЕИО) № 2408/92 на Съвета от 23 юли 1992 г. относно достъпа на въздушни превозвачи на Общността до вътрешните въздушни трасета на Общността (4) и Регламент (ЕИО) № 2409/92 на Съвета от 23 юли 1992 г. относно тарифите на самолетните билети и таксите за услуги за въздушен превоз (5), които са включени в Споразумението.

                  (4)

                  Приложение XIII към Споразумението следва да бъде съответно изменено,

            ПРИЕ НАСТОЯЩОТО РЕШЕНИЕ:
      Член 1
      Приложение XIII към Споразумението се изменя, както следва:

                  1.

                  Точка 64а се заменя със следното:

                              „64а.

                                 32008 R 1008: Регламент (ЕО) № 1008/2008 на Европейския парламент и на Съвета от 24 септември 2008 г. относно общите правила за извършване на въздухоплавателни услуги в Общността (преработен) (ОВ L 293, 31.10.2008 г., стр. 3).
                              За целите на настоящото споразумение разпоредбите на този регламент се четат със следните адаптации:

                                          а)

                                          В член 4, буква е) думите „ , с изключение на предвиденото в споразумение с трета държава, по което Общността е страна;“ се заменят със следното:
                                          „. Въпреки това оперативни лицензи, валидни на цялата територия на ЕИП, могат да бъдат предоставяни въз основа на изключения от това изискване, предвидени в споразумения с трети държави, по които Общността или една или повече държави от ЕАСТ са страни, при условие че Съвместният комитет на ЕИП приеме решение в този смисъл.“

                                          б)

                                          В член 16, параграф 9, втора алинея се добавя следното:
                                          „ , както и регионалните летища в Исландия и четирите най-северни области на Норвегия.“ “

                  2.

                  Точка 65 се заличава.

                  3.

                  Точка 66б се заличава.

            Член 2
      Текстовете на Регламент (ЕО) № 1008/2008 на исландски и норвежки език, които се публикуват в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на …, при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (6).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в … …

               За Съвместния комитет на ЕИП

               Председател

               Секретари на Съвместния комитет на ЕИП

         (1)  ОВ L …

         (2)  ОВ L 293, 31.10.2008 г., стр. 3.

         (3)  ОВ L 240, 24.8.1992 г., стр. 1.

         (4)  ОВ L 240, 24.8.1992 г., стр. 8.

         (5)  ОВ L 240, 24.8.1992 г., стр. 15.

         (6)  [Без отбелязани конституционни изисквания.] [С отбелязани конституционни изисквания.]


title: Решение (ЕС) 2016/1973 на Съвета от 8 ноември 2016 година за приемане на позицията на Съвета по проекта за коригиращ бюджет № 5 на Европейския съюз за финансовата 2016 година

text:
               11.11.2016

               BG

               Официален вестник на Европейския съюз

               L 304/6

         РЕШЕНИЕ (ЕС) 2016/1973 НА СЪВЕТА
   от 8 ноември 2016 година
   за приемане на позицията на Съвета по проекта за коригиращ бюджет № 5 на Европейския съюз за финансовата 2016 година
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
   като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (1), и по-специално член 41 от него,
   като има предвид, че:

               —

               бюджетът на Съюза за финансовата 2016 година беше окончателно приет на 25 ноември 2015 г. (2),

               —

               на 7 октомври 2016 г. Комисията представи предложение, съдържащо проект за коригиращ бюджет № 5 към общия бюджет за финансовата 2016 г.,

               —

               поради причини, свързани с управлението на паричните средства на национално равнище, проектът за коригиращ бюджет № 5 към общия бюджет за 2016 г. трябва да бъде приет незабавно. Поради това е оправдано да бъде съкратен, в съответствие с член 3, параграф 3 от Процедурния правилник на Съвета, срокът от осем седмици за информиране на националните парламенти, определен в член 4 от Протокол № 1,

         РЕШИ:
   Член единствен
   Позицията на Съвета по проекта за коригиращ бюджет № 5 на Европейския съюз за финансовата 2016 г. беше приета на 8 ноември 2016 г.
   Пълният текст е публикуван за справки или изтегляне в електронен формат на уебсайта на Съвета: http://www.consilium.europa.eu/.

      Съставено в Брюксел на 8 ноември 2016 година.

            За Съвета

            Председател

         P. KAŽIMÍR

      (1)  ОВ L 298, 26.10.2012 г., стр. 1.

      (2)  ОВ L 48, 24.2.2016 г., стр. 1.


title: 2012/413/ЕС: Решение на Комисията от 19 юли 2012 година относно изготвянето на годишните списъци с приоритети за разработването на мрежови кодекси и насоки за 2013 г.  текст от значение за ЕИП

text:
               20.7.2012

               BG

               Официален вестник на Европейския съюз

               L 192/32

         РЕШЕНИЕ НА КОМИСИЯТА
   от 19 юли 2012 година
   относно изготвянето на годишните списъци с приоритети за разработването на мрежови кодекси и насоки за 2013 г.
   (текст от значение за ЕИП)
   (2012/413/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 714/2009 на Европейския парламент и на Съвета от 13 юли 2009 г. относно условията за достъп до мрежата за трансграничен обмен на електроенергия и за отмяна на Регламент (ЕО) № 1228/2003 (1) и Регламент (ЕО) № 715/2009 на Европейския парламент и на Съвета от 13 юли 2009 г. относно условията за достъп до газопреносни мрежи за природен газ и за отмяна на Регламент (ЕО) № 1775/2005 (2), и по-специално член 6, параграф 1 от него,
   като има предвид, че:

               (1)

               Третият пакет от директиви и регламенти (наричан по-долу „Третият пакет“), приет през 2009 г., влезе в сила на 3 март 2011 г. С него също така влезе в сила нова система за изготвяне на задължителни мрежови кодекси в цяла Европа.

               (2)

               Като първа стъпка към задължителните европейски мрежови кодекси в съответствие с член 6, параграф 1 от Регламент (ЕО) № 714/2009 („Регламент за електроенергията“) и член 6, параграф 1 от Регламент (ЕО) № 715/2009 („Регламент за природния газ“) от Европейската комисия трябва да бъде изготвен годишен списък на приоритетите, определящ областите, които следва да бъдат включени при разработването на мрежови кодекси. При определяне на приоритетите Европейската комисия трябва да се консултира с Агенцията за сътрудничество между енергийните регулатори („ACER“), отговорната Европейска мрежа на операторите на преносни системи („ENTSO“) и други заинтересовани страни. Настоящото решение определя приоритетите, одобрени от Комисията въз основа на резултатите от обществените консултации.

               (3)

               На 4 февруари 2011 г. Европейският съвет определи 2014 г. като целева за завършване на вътрешния пазар за електроенергия и газ. Третият пакет е важен елемент в развитието към тази цел. Трябва обаче да бъдат направени допълнителни усилия, за да може газът и електроенергията да циркулират безпрепятствено в цяла Европа. Мрежовите кодекси и насоките, които са предвидени в третия пакет, ще осигурят съответните правила за това бъдещо развитие.

               (4)

               За планиране на ресурсите е важно ежегодно да се определят ключовите области за разработването на мрежови кодекси и насоки. Веднага след като дадена област бъде определена за първи път като важна, е необходимо да започне работа по определяне на мащабите с цел да се определи в каква степен е необходимо хармонизиране. В ключови области, в които работата по мрежовите кодекси и насоките вече е започнала, тази работа ще бъде продължена и приключена.

               (5)

               Обществените консултации, изисквани в член 6, параграф 1 от Регламента за електроенергията и Регламента за природния газ, се състояха от 8 март до 16 април 2012 г. Комисията получи 18 отговора (3), в това число един отговор от местна администрация и отговори от ENTSOG и от ENTSO-E. Макар че другите отговори дойдоха главно от европейски организации на заинтересовани страни в областта на енергетиката, няколко отделни дружества също участваха в публичната консултация.

               (6)

               Основните общи коментари, получени по време на обществената консултация, бяха следните:

                           а)

                           Едно ясно послание от обществената консултация беше, че заинтересованите страни подкрепиха целенасочения подход на Комисията, даващ приоритет на работата за осигуряване на ключови елементи, необходими за завършване на вътрешния енергиен пазар до 2014 г. по отношение на разработването на мрежови кодекси и насоки както за електроенергията, така и за газа. Заинтересованите страни са на мнение, че при своята консултация Комисията е изтъкнала най-важните задачи, които трябва да бъдат изпълнени за по-нататъшното интегриране на вътрешния енергиен пазар.

                           б)

                           Друго ключово послание от няколко заинтересовани страни беше, че те биха предпочели всички въпроси, изброени в член 8, параграф 6 от Регламента за електроенергията и Регламента за природния газ, да преминат през процеса на рамкови насоки/мрежови кодекси, вместо да бъдат използвани преки насоки във връзка с комитологията за приемането на задължителни правила в тези области. В този контекст някои заинтересовани страни подчертаха важността на един прозрачен, ефективен и последователен процес, който да гарантира активното участие на заинтересованите страни и операторите на разпределителните системи на ранен етап. Също така беше споменато, че трябва да бъдат осигурени необходимите времеви интервали за разработването на стабилни мрежови кодекси с достатъчно време за консултации със съответните участници.

                           в)

                           Няколко заинтересовани страни поискаха проектопредложенията за рамковите насоки и мрежовите кодекси да бъдат придружени от съответни оценки на въздействието, излагащи основните варианти на политиката и обосновани с широкообхватен анализ за разходи и ползи. Оценката на въздействието следва освен това да бъде предмет на отделна обществена консултация. Изготвяне на оценката на въздействието след края на публичната консултация, както в случая на „пилотния кодекс“, не би било приемливо.

                           г)

                           Няколко заинтересовани страни споменаха в отговора си, че обхватът на някои мрежови кодекси е твърде широк и не се ограничава до обхвата, определен от регламентите, т.е. до трансграничните въпроси. В този контекст беше подчертано също така, че мрежовите кодекси не трябва да бъдат с прекалено предписателен характер.

               (7)

               Основните коментари, получени по време на обществената консултация, относно годишния списък на приоритетите във връзка с правилата за електроенергийната мрежа бяха следните:

                           а)

                           Няколко заинтересовани страни изразиха загриженост относно евентуални несъответствия между мрежовите кодекси. Някои предложиха да се разработи само един мрежов кодекс в съответствие с една рамкова насока, а някои подчертаха, че трябва съвместно да бъдат разработени поне няколко мрежови кодекса, като например мрежовите кодекси за свързване към електроенергийната мрежа на производители на електроенергия и на товари, мрежовите кодекси за свързване към електроенергийната мрежа и за експлоатация на системата, мрежовия кодекс за управление на свързването и претоварването и насоката „управление“ във връзка с комитологията.

                           б)

                           Няколко заинтересовани страни подкрепят разработването на правила относно хармонизирани структури на тарифите за пренос и/или относно инвестиционни стимули. ENTSO-E беше на мнение, че въпросът за структурите на тарифите и въпросът за инвестиционните стимули са до голяма степен независими и съответно препоръчва независимото им разглеждане при отдаване на приоритет на правилата за инвестиционните стимули.

                           в)

                           ENTSO-E изрази мнение, че в годишния списък на приоритетите за 2013 г. трябва да бъдат включени правила за дългосрочното (предварителното) разпределение на капацитет и правила за свързване към преносната система за постоянен ток с високо напрежение.

               (8)

               Основните коментари относно годишния списък на приоритетите във връзка с правилата за мрежата за газ бяха следните:

                           а)

                           Ключово послание от заинтересованите страни беше, че те искат да разполагат с хармонизирани правила относно структурите на тарифите за пренос, но биха предпочели да разработят правилата посредством процеса на мрежовите кодекси вместо чрез преки насоки във връзка с комитологията. Няколко заинтересовани страни предложиха да бъде определен по-тесен обхват.

                           б)

                           Някои заинтересовани страни изразиха загриженост относно съгласуваността между мрежовия кодекс относно разпределянето на капацитет и правилата за процедурите за управление на претоварването и съответно препоръчаха да се синхронизира процесът по комитология за двете теми.

               (9)

               Основните коментари, получени по време на обществената консултация, относно възможните обхват и необходимост от мрежови кодекси и насоки след 2013 г. във връзка с правилата за електроенергийните мрежи, бяха следните: Някои заинтересовани страни бяха на мнение, че по отношение на електроенергийните мрежи правилата за достъп на трети страни трябва да бъдат разработени преди правилата, свързани с енергийната ефективност, тъй като те могат да осигурят равнопоставеност за операторите на вътрешния пазар.

               (10)

               Основните коментари, получени по време на обществената консултация, относно възможните обхват и необходимост от мрежови кодекси и насоки след 2013 г. във връзка с правилата за мрежата за газ, бяха следните:

                           а)

                           Няколко заинтересовани страни искат решаване на проблема с постепенно изменящия се капацитет и предлагат евентуално разработване на правила от мрежов кодекс за достъпа на трети страни, докато други искат също така проблемът да се реши с разработването на правила за хармонизирани структури на тарифите за пренос. Няколко заинтересовани страни бяха на мнение, че правилата за търгуване, свързани с техническите и оперативните разпоредби за услуги за достъп до мрежата и за изравняването в системата, вече са обхванати от правилата за разпределение на капацитет и изравняване. Все пак заинтересованите страни призоваха за разработване на правила за търгуване, като наблегнаха върху правилата за насърчаване на ликвиден пазар при търгуването с вторичен капацитет.

                           б)

                           Относно „правилата за сигурност и надеждност на мрежата“ беше изразено мнението, че в случай че трябва да се решава този въпрос, би било по-уместно това да се извърши в рамките на Регламент (ЕС) № 994/2010 на Европейския парламент и на Съвета (4) относно мерките за гарантиране на сигурността на доставките на газ.

                           в)

                           Някои заинтересовани страни изразиха загриженост дали разработването на мрежови кодекси и насоки за оперативни процедури при аварийни ситуации биха били от полза и поставяха под въпрос хармонизирането на тези разпоредби.

               (11)

               Като взе предвид отговорите на заинтересованите страни, Комисията определя приоритетите за работата с цел осигуряване на ключовите елементи, необходими за завършване на вътрешния енергиен пазар до 2014 г.,

         ПРИЕ НАСТОЯЩОТО РЕШЕНИЕ:
   Член 1
   Тъй като се предвижда хармонизираните правила за прозрачност да преминат процедурата по комитология през 2012 г., за разработването на хармонизирани правила за електроенергията Комисията определя следния годишен списък на приоритети за 2013 г.:

               —

               правила за разпределяне на капацитет и за управление на претоварването, включително управление на пазарите за ден напред и в рамките на деня, включително изчисляване на капацитета (приемане съгласно процедурата по комитология),

               —

               правила за дългосрочно (предварително) разпределяне на капацитет (изготвяне на мрежов кодекс)

               —

               правила за свързване към мрежата:

                           —

                           мрежови правила за свързване на производители на електроенергия към електроенергийната мрежа (приемане съгласно процедурата по комитология),

                           —

                           мрежов кодекс за свързване на оператори на разпределителни системи и промишлени товари към мрежата (завършване на мрежовия кодекс и начало на процедурата по комитология),

                           —

                           мрежов кодекс за свързване към преносната система за постоянен ток с високо напрежение,

               —

               експлоатация на системата (завършване на мрежовите кодекси за експлоатационната сигурност, за планирането и графиците за експлоатация, за контрол на честотата/товарите и резервите, започване на процедурата по приемане (5)),

               —

               правила за изравняване, включително правила за резервната мощност, свързани с мрежата (завършване на мрежовия кодекс за изравняването),

               —

               правила относно хармонизирани структури на тарифите за пренос и/или инвестиционни стимули.

         Член 2
   Тъй като се предвижда хармонизираните правила за управление на претоварването да преминат процедурата по комитология през 2012 г., за разработването на хармонизирани правила за газа Комисията определя следния годишен списък на приоритети за 2013 г.:

               —

               разпределяне на капацитет (приемане съгласно процедурата по комитология),

               —

               правила за изравняването, включително свързани с мрежата правила за процедурата за номиниране, правила за такси при неизравнен дисбаланс и правила за оперативно изравняване между системите на операторите на преносни системи (завършване на мрежовия кодекс и започване на процедурата по приемане),

               —

               правила за оперативната съвместимост и обмена на данни,

               —

               правила за хармонизирани структури на тарифите за пренос.

         Член 3
   Настоящото решение влиза в сила на двадесетия ден след публикуването му в Официален вестник на Европейския съюз.

      Съставено в Брюксел на 19 юли 2012 година.

            За Комисията

            Председател

         José Manuel BARROSO

      (1)  ОВ L 211, 14.8.2009 г., стр. 15.

      (2)  ОВ L 211, 14.8.2009 г., стр. 36.

      (3)  Отговорите са публикувани на адрес:
   http://ec.europa.eu/energy/gas_electricity/consultations/20120416_network_codes_en.htm.

      (4)  ОВ L 295, 12.11.2010 г., стр. 1.

      (5)  Мрежовите кодекси за оперативното обучение и за изискванията и оперативните процедури при аварии ще последват по-късно.


title: Решение (ЕС) 2015/990 на Съвета от 19 юни 2015 година за изменение на Решение 1999/70/ЕО относно външните одитори на националните централни банки по отношение на външните одитори на Deutsche Bundesbank

text:
               25.6.2015

               BG

               Официален вестник на Европейския съюз

               L 159/61

         РЕШЕНИЕ (ЕС) 2015/990 НА СЪВЕТА
   от 19 юни 2015 година
   за изменение на Решение 1999/70/ЕО относно външните одитори на националните централни банки по отношение на външните одитори на Deutsche Bundesbank
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокол № 4 за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
   като взе предвид препоръката на Европейската централна банка от 27 март 2015 г. до Съвета на Европейския съюз относно външните одитори на Deutsche Bundesbank (ЕЦБ/2015/14) (1),
   като има предвид, че:

               (1)

               Отчетите на Европейската централна банка (ЕЦБ) и на националните централни банки на държавите членки, чиято валута е евро, се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.

               (2)

               Мандатът на външните одитори на Deutsche Bundesbank изтече след одита за финансовата 2014 година. Поради това е необходимо да се назначат външни одитори за периода, започващ от финансовата 2015 година.

               (3)

               Deutsche Bundesbank избра KPMG AG Wirtschaftsprüfungsgesellschaft за свой външен одитор за финансовите години от 2015 до 2020.

               (4)

               Управителният съвет на ЕЦБ препоръча назначаването на KPMG AG Wirtschaftsprüfungsgesellschaft за външни одитори на Deutsche Bundesbank за финансовите години 2015 — 2020.

               (5)

               Предвид препоръката на Управителния съвет на ЕЦБ Решение 1999/70/ЕО на Съвета (2) следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   В член 1 от Решение 1999/70/ЕО параграф 2 се заменя със следното:

      „2.   KPMG AG Wirtschaftsprüfungsgesellschaft се одобряват за външни одитори на Deutsche Bundesbank за финансовите години от 2015 до 2020.“

   Член 2
   Настоящото решение поражда действие в деня на нотифицирането му.
   Член 3
   Адресат на настоящото решение е ЕЦБ.

      Съставено в Люксембург на 19 юни 2015 година.

            За Съвета

            Председател

         J. REIRS

      (1)  ОВ C 149, 6.5.2015 г., стр. 1.

      (2)  Решение 1999/70/ЕО на Съвета от 25 януари 1999 г. относно външните одитори на националните централни банки (ОВ L 22, 29.1.1999 г., стр. 69).


title: Решение на Съвета от 18 декември 1978 година относно създаването на Консултативен комитет по обучение на ветеринарни специалисти

text:
Важна правна забележка

|

31978D1028

Официален вестник n° L 362 , 23/12/1978 стр. 0010 - 0011 специално финландско издание: глава 16 том 1 стр. 0043  специално гръцко издание: глава 05 том 3 стр. 0157  специално шведско издание: глава 16 том 1 стр. 0043  специално испанско издание: глава 06 том 2 стр. 0059  специално португалско издание глава 06 том 2 стр. 0059  специално чешко издание глава 06 том 01 стр. 90  - 91 специално испанско издание глава 06 том 01 стр. 90  - 91 специално унгарско издание глава 06 том 01 стр. 90  - 91 специално литвийско издание глава 06 том 01 стр. 90  - 91 LV.ES глава 06 том 01 стр. 90  - 91 MT.ES глава 06 том 01 стр. 90  - 91 PL.ES глава 06 том 01 стр. 90  - 91 SK.ES глава 06 том 01 стр. 90  - 91 специално словенско издание глава 06 том 01 стр. 90  - 91

		19781218Решение на Съветаот 18 декември 1978 годинаотносно създаването на Консултативен комитет по обучение на ветеринарни специалисти(78/1028/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид проекторешението, представено от Комисията,като има предвид, че в своя резолюция от 6 юни 1974 г. относно взаимното признаване на дипломи, удостоверения и други официални документи за професионална квалификация Съветът се обяви в подкрепа на създаването на консултативни комитети;като има предвид, че, в контекста на взаимното признаване на дипломи, удостоверения и други официални документи за професионална квалификация и на координирането на условията за започване и упражняване на дейност като ветеринарен хирург, е важно да се гарантира сравнително висок стандарт на обучение;като има предвид, че за да се допринесе за постигането на тази цел, е желателно да се създаде Консултативен комитет, който да съветва Комисията,РЕШИ КАКТО СЛЕДВА:Член 1Към Комисията се създава Консултативен комитет по обучение на ветеринарни специалисти, наричан по-надолу "Комитета".Член 21. Задачата на Комитета е да подпомогне осигуряването на сравнително висок стандарт на обучение на ветеринарни специалисти в Общността.2. Комитетът осъществява тази задача по-специално чрез следните средства:- обмен на изчерпателна информация за методите на обучение, както и за съдържанието, нивото и структурата на теоретичните и практически курсове, провеждани в държавите-членки;- обсъждане и консултации с цел разработване на общ подход към стандартите, които да бъдат постигнати при обучението на ветеринарни лекари и, когато е подходящо, към структурата и съдържанието на това обучение;- наблюдение на привеждането в съответствие на обучението на ветеринарни специалисти към развитието на ветеринарната наука и педагогически методи.3. Комитетът съобщава на Комисията и на държавите-членки своите становища и препоръки, включително, когато намери за подходящо, предложения за изменения на текстовете, които следва да бъдат направени, отнасящи се до обучението на ветеринарни специалисти, в Директиви 78/1026/EИО [1] и 78/1027/EИО [2] .4. Комитетът също така консултира Комисията по всеки въпрос, който тя може да отнесе до него във връзка с обучението на ветеринарни специалисти.Член 31. Комитетът се състои от трима експерти от всяка държава-членка, както следва:- един експерт от практиката;- един експерт от институциите, обучаващи ветеринарни специалисти;- един експерт от компетентните органи на държавите-членки.2. Всеки член има заместник. Заместниците могат да присъстват на заседанията на Комитета.3. Членовете и заместниците, посочени в параграфи 1 и 2, се определят от държавите-членки. Членовете, посочени в първо и второ тире на параграф 1, и техните заместници се определят по предложение на практикуващите и на институциите, обучаващи ветеринарни специалисти. Така определените членове и заместници се назначават от Съвета.Член 41. Мандатът на член на Комитета е три години. След изтичане на мандата членовете на Комитета запазват постовете си, докато не бъдат сменени или мандатът им бъде подновен.2. Мандатът на член на Комитета може да се прекрати преди изтичане на тригодишния период в случай на подадена оставка или при смърт на този член, или при заместването му от друго лице в съответствие с процедурата, предвидена в член 3. Заместникът се назначава за остатъка от мандата на заместения член.Член 5Комитетът избира председател и двама заместник-председатели измежду своите членове. Комитетът приема свой процедурен правилник. Дневният ред за заседанията се изготвя от председателя на Комитета след консултации с Комисията.Член 6Комитетът може да създава работни групи, да поканва и да допуска наблюдатели или експерти, които да го подпомагат при всички специфични аспекти на работата му.Член 7Секретариатът на Комитета се осигурява от Комисията.Съставено в Брюксел на 18 декември 1978 година.За СъветаПредседателH.-D. Genscher[1] ОВ L 362, 23.12.1978 г. , стр. 1.[2] ОВ L 362, 23.12.1978 г. , стр. 7.--------------------------------------------------


title: Решение (ЕС) 2017/339 на Европейския парламент и на Съвета от 14 декември 2016 година относно мобилизирането на маржа за непредвидени обстоятелства през 2016 г.

text:
               28.2.2017

               BG

               Официален вестник на Европейския съюз

               L 50/47

         РЕШЕНИЕ (ЕС) 2017/339 НА ЕВРОПЕЙСКИЯ ПАРЛАМЕНТ И НА СЪВЕТА
   от 14 декември 2016 година
   относно мобилизирането на маржа за непредвидени обстоятелства през 2016 г.
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (1), и по-специално точка 14, втора алинея от него,
   като взеха предвид предложението на Европейската комисия,
   като имат предвид, че:

               (1)

               С член 13 от Регламент (ЕС, Евратом) № 1311/2013 на Съвета (2) беше създаден марж за непредвидени обстоятелства в размер до 0,03 % от брутния национален доход на Съюза.

               (2)

               Съгласно член 6 от посочения регламент Комисията е изчислила абсолютната стойност на маржа за непредвидени обстоятелства за 2016 г. (3).

               (3)

               След като бяха разгледани всички други финансови възможности за реагиране в непредвидени обстоятелства в рамките на тавана за 2016 г. за поети задължения по функция 3 (Сигурност и гражданство) от многогодишната финансова рамка и след като бе мобилизиран Инструментът за гъвкавост в размер на пълната сума от 1 530 млн. евро, предвидена за 2016 г., мобилизирането на маржа за непредвидени обстоятелства е необходимо за покриване на нуждите вследствие на кризата с миграцията, бежанците и сигурността, като се увеличат бюджетните кредити за поети задължения в общия бюджет на Европейския съюз за финансовата 2016 година над тавана за поети задължения по функция 3.

               (4)

               С оглед на тази много специфична ситуация, условието за крайно средство, предвидено в член 13, параграф 1 от Регламент (ЕС, Евратом) № 1311/2013, е изпълнено,

         ПРИЕХА НАСТОЯЩОТО РЕШЕНИЕ:
   Член 1
   За целите на общия бюджет на Съюза за финансовата 2016 година се мобилизира маржът за непредвидени обстоятелства, за да се осигури сума в размер на 240,1 млн. евро бюджетни кредити за поети задължения над тавана за поети задължения по функция 3 на многогодишната финансова рамка.
   Член 2
   Сумата от 240,1 млн. евро бюджетни кредити за поети задължения, посочена в член 1, се компенсира изцяло от маржа в рамките на тавана за поети задължения по функция 5 (Администрация) на многогодишната финансова рамка за финансовата 2016 година.
   Член 3
   Настоящото решение се публикува в Официален вестник на Европейския съюз.

      Съставено в Страсбург на 14 декември 2016 година.

            За Европейския парламент

            Председател

         M. SCHULZ

            За Съвета

            Председател

         I. KORČOK

      (1)  ОВ C 373, 20.12.2013 г., стр. 1.

      (2)  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

      (3)  Съобщение на Комисията до Съвета и Европейския парламент от 22 май 2015 г. относно техническата корекция на финансовата рамка за 2016 г. в съответствие с промените в БНД (COM(2015)0320).


title: 2009/200/ЕО: Решение на Европейския парламент от 22 април 2008 година относно приключването на сметките на Европейската фондация за обучение за финансовата 2006 година

text:
               31.3.2009

               BG

               Официален вестник на Европейския съюз

               L 88/108

      РЕШЕНИЕ НА ЕВРОПЕЙСКИЯ ПАРЛАМЕНТ

   от 22 април 2008 година
   относно приключването на сметките на Европейската фондация за обучение за финансовата 2006 година
   (2009/200/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската фондация за обучение за финансовата 2006 година (1),
   като взе предвид доклада на Сметната палата относно окончателните годишни отчети на Европейската фондация за обучение за финансовата 2006 година, придружен от отговорите на Фондацията (2),
   като взе предвид препоръката на Съвета от 12 февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕИО) № 1360/90 на Съвета от 7 май 1990 г. за създаване на Европейска фондация за обучение (4), и по-специално член 11 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 наСъвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол и становището на Комисията по заетост и социални въпроси (A6-0114/2008),

               1.

               Отбелязва, че окончателните годишни отчети на Европейската фондация за обучение са приложени към доклада на Сметната палата;

               2.

               Одобрява приключването на сметките на Европейската фондация за обучение за финансовата 2006 година;

               3.

               Възлага на своя председател да предаде настоящото решение съответно на директора на Европейската фондация за обучение, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 261, 31.10.2007 г., стр. 63.

      (2)  ОВ C 309, 19.12.2007 г., стр. 122.

      (3)  ОВ L 248, 16.9.2002 г., стр. 1.

      (4)  ОВ L 131, 23.5.1990 г., стр. 1.

      (5)  ОВ L 357, 31.12.2002 г., стр. 72.


title: Решение на Съвета от 28 октомври 1977 година за сключване на Европейско споразумение за обмен на реагенти за определяне на типа тъкан и допълнителен протокол към него

text:
Важна правна забележка

|

31977D0715

Официален вестник n° L 295 , 18/11/1977 стр. 0007 - 0007 специално финландско издание: глава 2 том 2 стр. 0088  специално гръцко издание: глава 02 том 4 стр. 0194  специално шведско издание: глава 2 том 2 стр. 0088  специално испанско издание: глава 02 том 4 стр. 0159  специално португалско издание глава 02 том 4 стр. 0159  специално чешко издание глава 02 том 01 стр. 160  - 160 специално испанско издание глава 02 том 01 стр. 160  - 160 специално унгарско издание глава 02 том 01 стр. 160  - 160 специално литвийско издание глава 02 том 01 стр. 160  - 160 LV.ES глава 02 том 01 стр. 160  - 160 MT.ES глава 02 том 01 стр. 160  - 160 PL.ES глава 02 том 01 стр. 160  - 160 SK.ES глава 02 том 01 стр. 160  - 160 специално словенско издание глава 02 том 01 стр. 160  - 160

		19771028Решение на Съветаот 28 октомври 1977 годиназа сключване на Европейско споразумение за обмен на реагенти за определяне на типа тъкан и допълнителен протокол към него(77/715/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид препоръката от Комисията,като има предвид че в член 5, параграф 1 от Европейското споразумение за обмен на реагенти за определяне на типа тъкан, изготвено по инициатива на Съвета на Европа, се предвижда договарящите страни да вземат всички необходими мерки за освобождаване от всички вносни мита реагентите за определяне на типа тъкан при предоставянето им от другите страни;като има предвид, че всяка дерогация от Общата митническа тарифа, автономна или конвенционална по същността си, попада под изключителната компетентност на Общността;като има предвид, че прилагането към упоменатото споразумение към Допълнителен протокол, който предоставя на Европейската икономическа общност възможността да стане договаряща страна по упоменатото споразумение, позволява на Общността да упражни същата компетенция;като има предвид, че същото споразумение и Допълнителният протокол към него следва да бъдат сключени,РЕШИ:Член 1С настоящото от името на Общността одобрява Европейското споразумение за обмен на реагенти за определяне на типа тъкан и допълнителния протокол към него.Текстовете на споразумението и допълнителния протокол са приложени тук.Член 2Председателят на Съвета е оправомощен да определя лицата, упълномощени да подпишат споразумението и допълнителния протокол, и да им даде необходимите правомощия да обвържат Общността.Съставено в Люксембург на 28 октомври 1977 година.За СъветаПредседателG. Spitaels--------------------------------------------------


title: 2007/868/ЕО: Решение на Съвета от 20 декември 2007 година за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за отмяна на Решение 2007/445/ЕО

text:
               22.12.2007

               BG

               Официален вестник на Европейския съюз

               L 340/100

      РЕШЕНИЕ НА СЪВЕТА

   от 20 декември 2007 година
   за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за отмяна на Решение 2007/445/ЕО
   (2007/868/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕО) № 2580/2001 на Съвета от 27 декември 2001 г. относно специалните ограничителни мерки за борба с тероризма, насочени срещу определени лица и образувания (1), и по-специално член 2, параграф 3 от него,
   като има предвид, че:

               (1)

               На 28 юни 2007 г. Съветът прие Решение 2007/445/ЕО за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания (2) и за създаване на актуализиран списък на лица и образувания, за които се прилага регламентът.

               (2)

               Съветът изложи на всички лица, групи и образувания, за които това бе практически възможно, причините за включването им в списъка на Решение 2007/445/ЕО.

               (3)

               С известие, публикувано в Официален вестник на Европейския съюз от 29 юни 2007 г. (3), Съветът уведоми съдържащите се в списъка в Решение 2007/445/ЕО лица, групи и образувания, че е решил да запази присъствието им в списъка. Съветът информира също съответните лица, групи и образувания за възможността да внесат искане да им бъдат изложени причините на Съвета за включването им в списъка (когато причините не са им вече били изложени).

               (4)

               Съветът извърши основен преглед на списъка на лица, групи и образувания, за които се прилага Регламент (ЕО) № 2580/2001, в съответствие с изискванията на член 2, параграф 3 от него. Във връзка с това Съветът взе предвид бележките, представени му от съответните лица.

               (5)

               След извършения преглед Съветът стигна до заключението, че изброените в приложението към настоящото решение лица, групи и образувания, са замесени в терористични актове по смисъла на член 1, параграфи 2 и 3 от Обща позиция 2001/931/ОВППС на Съвета от 27 декември 2001 г. за прилагането на специални мерки за борба с тероризма (4), че във връзка с тях е взето решение от страна на компетентен орган по смисъла на член 1, параграф 4 от същата обща позиция и че към тях следва да продължат да се прилагат специалните ограничителни мерки, предвидени в Регламент (ЕО) № 2580/2001.

               (6)

               Списъкът на лицата, групите и образуванията, за които се прилага Регламент (ЕО) № 2580/2001, следва съответно да се актуализира,

         РЕШИ:
   Член 1
   Списъкът, предвиден в член 2, параграф 3 от Регламент (ЕО) № 2580/2001, се заменя с приложения към настоящото решение списък.
   Член 2
   Решение 2007/445/ЕО се отменя.
   Член 3
   Настоящото решение влиза в сила в деня на публикуването му.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 20 декември 2007 година.

            За Съвета

            Председател

         F. NUNES CORREIA

      (1)  ОВ L 344, 28.12.2001 г., стр. 70. Регламент, последно изменен с Решение 2007/445/ЕО (ОВ L 169, 29.6.2007 г., стр. 58).

      (2)  ОВ L 169, 29.6.2007 г., стр. 58.

      (3)  ОВ C 144, 29.6.2007 г., стр. 1.

      (4)  ОВ L 344, 28.12.2001 г., стр. 93.

      ПРИЛОЖЕНИЕ
      Списък на лицата, групите и образуванията, посочени в член 1
      1.   ЛИЦА

                  1.

                  ABOU, Rabah Naami (известен още като Naami Hamza, известен още като Mihoubi Faycal, известен още като Fellah Ahmed, известен още като Dafri Rèmi Lahdi), роден на 1.2.1966 г. в Algiers (Алжир) – член на „al-Takfir“ и „al-Hijra“

                  2.

                  ABOUD, Maisi (известен още като Abderrahmane Швейцареца), роден на 17.10.1964 г. в Algiers (Алжир) – член на „al-Takfir“ и „al-Hijra“

                  3.

                  AKHNIKH, Ismail (известен още като SUHAIB, известен още като SOHAIB), роден на 22.10.1982 г. в Амстердам (Нидерландия), нидерландски паспорт No. NB0322935 – член на „Hofstadgroep“

                  4.

                  AL-MUGHASSIL, Ahmad Ibrahim (известен още като ABU OMRAN, известен още като AL-MUGHASSIL, Ahmed Ibrahim), роден на 26.6.1967 г. в Qatif-Bab al Shamal (Саудитска Арабия ), гражданин на Саудитска Арабия

                  5.

                  AL-NASSER, Abdelkarim Hussein Mohamed, роден в Al Ihsa (Саудитска Арабия ), гражданин на Саудитска Арабия

                  6.

                  AL YACOUB, Ibrahim Salih Mohammed, роден на 16.10.1966 г. в Tarut (Саудитска Арабия ), гражданин на Саудитска Арабия

                  7.

                  AOURAGHE, Zine Labidine (известен още като Halifi Laarbi MOHAMED, известен още като Abed, известен още като Abid, известен още като Abu ISMAIL), роден на 18.7.1978 г. в Nador (Мароко), испански паспорт No. ESPP278036 – член на „Hofstadgroep“

                  8.

                  ARIOUA, Azzedine, роден на 20.11.1960 г. в Costantine (Алжир) – член на „al-Takfir“ и „al-Hijra“

                  9.

                  ARIOUA, Kamel (известен още като Lamine Kamel), роден на 18.8.1969 г. в Costantine (Алжир) – член на „al-Takfir“ и „al-Hijra“

                  10.

                  ASLI, Mohamed (известен още като Dahmane Mohamed), роден на 13.5.1975 г. в Ain Taya (Алжир) – член на „al-Takfir“ и „al-Hijra“

                  11.

                  ASLI, Rabah, роден на 13.5.1975 г. в Ain Taya (Алжир) – член на „al-Takfir“ и „al-Hijra“

                  12.

                  ATWA, Ali (известен още като BOUSLIM, Ammar Mansour, известен още като SALIM, Hassan Rostom), Ливан, роден на 1960 г. в Ливан, гражданин на Ливан

                  13.

                  BOUGHABA, Mohamed Fahmi (известен още катоMohammed Fahmi BOURABA, известен още катоMohammed Fahmi BURADA, известен още като Abu MOSAB), роден на 6.12.1981 г. в Al Hoceima (Мароко) – член на „Hofstadgroep“

                  14.

                  BOUYERI, Mohammed (известен още като Abu ZUBAIR, известен още като SOBIAR, известен още като Abu ZOUBAIR), роден на 8.3.1978 г. в Амстердам (Нидерландия) – член на „Hofstadgroep“

                  15.

                  DARIB, Noureddine (известен още като Carreto, известен още като Zitoun Mourad), роден на 1.2.1972 г. в Алжир – член на „al-Takfir“ и „al-Hijra“

                  16.

                  DJABALI, Abderrahmane (известен още като Touil), роден на 1.6.1970 г. в Алжир – член на „al-Takfir“ и „al-Hijra“

                  17.

                  EL FATMI, Nouredine (известен още като Nouriddin EL FATMI, известен още като Nouriddine EL FATMI, известен още като Noureddine EL FATMI, известен още като Abu AL KA'E KA'E, известен още като Abu QAE QAE, известен още като FOUAD, известен още като FZAD, известен още като Nabil EL FATMI, известен още като Ben MOHAMMED, известен още като Ben Mohand BEN LARBI, известен още като Ben Driss Muhand IBN LARBI, известен още като Abu TAHAR, известен още като EGGIE), роден на 15.8.1982 г. в Midar (Мароко), марокански паспорт No. N829139 – член на „Hofstadgroep“

                  18.

                  EL-HOORIE, Ali Saed Bin Ali (известен още като AL-HOURI, Ali Saed Bin Ali, a.k.a EL-HOURI, Ali Saed Bin Ali), роден на 10.7.1965 г. или 11.7.1965 г. в El Dibabiya (Саудитска Арабия ), гражданин на Саудитска Арабия

                  19.

                  EL MORABIT, Mohamed, роден на 24.1.1981 г. в Al Hoceima (Мароко), марокански паспорт No. K789742 – член на „Hofstadgroep“

                  20.

                  ETTOUMI, Youssef (известен още като Youssef TOUMI), роден на „20.10.1977 г.“ в Амстердам (Нидерландия), нидерландска лична карта No. LNB4576246 – член на „Hofstadgroep“

                  21.

                  FAHAS, Sofiane Yacine, роден на 10.9.1971 г. в Algiers (Алжир) – член на „al-Takfir“ и „al-Hijra“

                  22.

                  HAMDI, Ahmed (известен още като Abu IBRAHIM), роден на 5.9.1978 г. в Beni Said (Мароко), марокански паспорт No. K728658 – член на „Hofstadgroep“

                  23.

                  IZZ-AL-DIN, Hasan (известен още като GARBAYA, Ahmed, известен още като SA-ID, известен още като SALWWAN, Samir), Ливан, роден на 1963 г. в Ливан, гражданин на Ливан

                  24.

                  LASSASSI, Saber (известен още като Mimiche), роден на 30.11.1970 г. в Constantine (Алжир) – член на „al-Takfir“ и „al-Hijra“

                  25.

                  MOHAMMED, Khalid Shaikh (известен още като ALI, Salem, известен още като BIN KHALID, Fahd Bin Adballah, известен още като HENIN, Ashraf Refaat Nabith, известен още като WADOOD, Khalid Adbul), роден на 14.4.1965 или на 1.3.1964 г. в Пакистан, паспорт No 488555

                  26.

                  MOKTARI, Fateh (известен още като Ferdi Omar), роден на 26.12.1974 г. в Hussein Dey (Алжир) – член на „al-Takfir“ и „al-Hijra“

                  27.

                  MUGHNIYAH, Imad Fa'iz (известен още като MUGHNIYAH, Imad Fayiz), роден на 7.12.1962 г. в Tayr Dibba (Ливан), ливански паспорт No 432298 – висш служител на разузнаването на „HIZBALLAH“

                  28.

                  NOUARA, Farid, роден на 25.11.1973 in Algiers (Алжир) – член на „al-Takfir“ и „al-Hijra“

                  29.

                  RESSOUS, Hoari (известен още като Hallasa Farid), роден на 11.9.1968 г. в Algiers (Алжир) – член на „al-Takfir“ и „al-Hijra“

                  30.

                  SEDKAOUI, Noureddine (известен още като Nounou), роден на 23.6.1963 г. в Algiers (Алжир) – член на „al-Takfir“ и „al-Hijra“

                  31.

                  SELMANI, Abdelghani (известен още като Gano), роден на 14.6.1974 г. в Algiers (Алжир) – член на „al-Takfir“ и „al-Hijra“

                  32.

                  SENOUCI, Sofiane, роден на 15.4.1971 г. в Hussein Dey (Алжир) – член на „al-Takfir“ и „al-Hijra“

                  33.

                  SISON, Jose Maria (известен още като Armando Liwanag, известен още като Joma), роден на 8.2.1939 г. в Cabugao (Philippines) – ръководител на „Комунистическата партия на Филипините“, включително „NPA“

                  34.

                  TINGUALI, Mohammed (известен още като Mouh di Kouba), роден на 21.4.1964 г. в Blida (Алжир) – член на „al-Takfir“ и „al-Hijra“

                  35.

                  WALTERS, Jason Theodore James (известен още като Abdullah, известен още като David), роден на 6.3.1985 г. в Amersfoort (Нидерландия), нидерландски паспорт No. NE8146378 – член на„Hofstadgroep“

            2.   ГРУПИ И ОБРАЗУВАНИЯ

                  1.

                  „Организация Abu Nida“ – „ANO“ (известна още като „Революционен съвет Фатах“, известна още като „Арабски революционни бригади“, известна още като „Черен септември“, известна още като „Революционна организация на мюсюлманите социалисти“)

                  2.

                  „Бригади на мъчениците Al-Aqsa“

                  3.

                  „Al-Aqsa e.V.“

                  4.

                  „Al-Takfir“ и „Al-Hijra“

                  5.

                  „Aum Shinrikyo“ (известна още като „AUM“, известна още като „Aum Supreme Truth“, известна още като „Aleph“)

                  6.

                  „Babbar Khalsa“

                  7.

                  „Комунистическа партия на Филипините“, включително „Нова народна армия“ – „NPA“, Филипини, свързана със Sison Jose Maria (известен още като Armando Liwanag, известен още като Joma, ръководител на „Комунистическата партия на Филипините“, включително на „NPA“)

                  8.

                  „Gama'a al-Islamiyya“ (известна още като „Al-Gama'a al-Islamiyya“) Ислямска група – „IG“)

                  9.

                  „İslami Büyük Doğu Akıncılar Cephesi“ – „IBDA-C“ („Фронт на великите ислямски източни воини“)

                  10.

                  „Hamas“, включително „Hamas-Izz al-Din al-Qassem“

                  11.

                  „Муджахидини на Хизбула“ – „HM“

                  12.

                  „Hofstadgroep“

                  13.

                  „Фондация за спасение и развитие на Светата земя“

                  14.

                  „Международна федерация на младите сикхи“ – „ISYF“

                  15.

                  „Kahane Chai“ (известна още като „Kach“)

                  16.

                  „Khalistan Zindabad Force“ – „KZF“

                  17.

                  „Кюрдска работническа партия“ – „PKK“, (известна още като „KADEK“, известна още като „KONGRA-GEL“)

                  18.

                  „Тигри за освобождението на Tamil Eelam“ – „LTTE“

                  19.

                  „Организация Mujahedin-e Khalq“ –„MEK“ или „MKO“, с изключение на Национален съвет за съпротива на Иран – „NCRI“ (известна още като „Национална армия за освобождение на Иран“ – „NLA“ (военното крило на „MEK“), известна още като Муджахидини на народа на Иран – „PMOI“, известна още като „Сдружение на студентите мюсюлмани на Иран“)

                  20.

                  „Ejército de Liberación Nacional“ („Национална армия за освобождение “)

                  21.

                  „Фронт за освобождение на Палестина“ – „PLF“

                  22.

                  „Палестински ислямски джихад“ – „PIJ“

                  23.

                  „Народен фронт за освобождение на Палестина“ – „PFLP“

                  24.

                  „Народен фронт за освобождение на Палестина – Общо командване“ (известен още като „PFLP – General Command“)

                  25.

                  „Fuerzas armadas revolucionarias de Colombia“ – „FARC“ („Революционни въоръжени сили на Колумбия“)

                  26.

                  „Devrimci Halk Kurtuluș Partisi-Cephesi“ – „DHKP/C“ (известна още като „Devrimci Sol“ („Революционна левица“), известна още като „Dev Sol“) („Революционна армия/фронт/партия за народно освобождение“)

                  27.

                  „Sendero Luminoso“ – „SL“ („Светъл път“)

                  28.

                  „Stichting Al Aqsa“ (известна още като „Stichting Al Aqsa Nederland“, известна още като „Al Aqsa Nederland“)

                  29.

                  „Teyrbazen Azadiya Kurdistan“ – „TAK“ (известна още като „Соколи за свободата на Кюрдистан“, известна още като „Ястреби за свободата на Кюрдистан“)

                  30.

                  „Autodefensas Unidas de Colombia“ – „AUC“ („Обединени сили/групи за самозащита на Колумбия“)


title: 2014/576/ЕС: Решение на Европейския парламент от 3 април 2014 година относно приключването на сметките на Европейския център за профилактика и контрол върху заболяванията за финансовата 2012 година

text:
               5.9.2014

               BG

               Официален вестник на Европейския съюз

               L 266/200

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно приключването на сметките на Европейския център за профилактика и контрол върху заболяванията за финансовата 2012 година
   (2014/576/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за профилактика и контрол върху заболяванията за финансовата 2012 година,

               —

               като взе предвид доклада на Сметната палата относно годишните отчети на Европейския център за профилактика и контрол върху заболяванията за финансовата 2012 година, придружен от отговорите на Центъра (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (4), и по-специално член 23 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0224/2014),

               1.

               Одобрява приключването на сметките на Европейския център за профилактика и контрол върху заболяванията за финансовата 2012 година.

               2.

               Възлага на своя председател да предаде настоящото решение на директора на Европейския център за профилактика и контрол върху заболяванията, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 89.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 142, 30.4.2004 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Допълнение към РЕШЕНИЕ ATALANTA/3/2009 НА КОМИТЕТА ЗА ПОЛИТИКА И СИГУРНОСТ от 21 април 2009 година относно създаването на комитет на участващите държави във военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) (2009/369/ОВППС) ( ОВ L 112 оm 6.5.2009 г. )

text:
               14.5.2009

               BG

               Официален вестник на Европейския съюз

               L 119/40

      ДОПЪЛНЕНИЕ

   към РЕШЕНИЕ ATALANTA/3/2009 НА КОМИТЕТА ЗА ПОЛИТИКА И СИГУРНОСТ от 21 април 2009 година относно създаването на комитет на участващите държави във военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) (2009/369/ОВППС)
   (Официален вестник на Европейския съюз L 112 оm 6 май 2009 г.)
   Към Решение Atalanta /3/2009 на Комитета за политика и сигурност от 21 април 2009 г. се добавя следното приложение:

         „ПРИЛОЖЕНИЕ

            СПИСЪК НА ТРЕТИ ДЪРЖАВИ, ПОСОЧЕНИ В ЧЛЕН 2, ПАРАГРАФ 1

                     —

                     Норвегия“


title: 2011/720/ЕО: Решение на Съвета от 26 ноември 2007 година относно подписването от името на Общността на Споразумение между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване

text:
               9.11.2011

               BG

               Официален вестник на Европейския съюз

               L 291/45

         РЕШЕНИЕ НА СЪВЕТА
   от 26 ноември 2007 година
   относно подписването от името на Общността на Споразумение между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване
   (2011/720/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 80, параграф 2 и член 133, параграф 4 във връзка с член 300, параграф 2, първа алинея, първо изречение от него,
   като взе предвид предложението от Комисията,
   като има предвид, че:

               (1)

               Комисията договори от името на Общността споразумение между Съединените американски щати и Европейската общност за сътрудничество в областта на регулиране на безопасността на гражданското въздухоплаване (наричано по-долу „Споразумението“) в съответствие с решението на Съвета, оправомощаващо Комисията да започне преговори.

               (2)

               Споразумение следва да бъде подписано в зависимост от евентуалното му сключване на по-късен етап,

         РЕШИ:
   Член 1
   Подписването на Споразумението между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване (наричано по-долу „Споразумението“) се одобрява от страна на Общността в зависимост от решение на Съвета за сключването на споразумението.
   Член 2
   Председателят на Съвета се упълномощава да определи лицето/лицата, оправомощено/и да подпише/ат споразумението, без да се засяга необходимостта от сключването му.
   Член 3
   Държавите-членки следва да предприемат необходимите мерки, за да гарантират, че техните двустранни споразумения със Съединените щати, изброени в допълнение 1 към споразумението, могат да бъдат изменени или прекратени, където това е уместно, при влизането в сила на споразумението.

      Съставено в Брюксел на 26 ноември 2007 година.

            За Съвета

            Председател

         J. SILVA


title: Решение на Европейския парламент от 23 април 2009 година относно освобождаването от отговорност във връзка с изпълнението на общия бюджет на Европейския съюз за финансовата 2007 година, раздел IX, Европейски надзорен орган по защита на данните

text:
               26.9.2009

               BG

               Официален вестник на Европейския съюз

               L 255/93

         РЕШЕНИЕ НА ЕВРОПЕЙСКИЯ ПАРЛАМЕНТ
   от 23 април 2009 година
   относно освобождаването от отговорност във връзка с изпълнението на общия бюджет на Европейския съюз за финансовата 2007 година, раздел IX — Европейски надзорен орган по защита на данните
   (2009/640/ЕО)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2007 година (1),

               —

               като взе предвид окончателните годишни отчети на Европейските общности за финансовата 2007 година — том I (C6-0424/2008) (2),

               —

               като взе предвид годишния доклад на Европейския надзорен орган по защита на данните до органа, който взема решение за освобождаване от отговорност във връзка с изпълнението на бюджета, относно вътрешните одити, извършени през 2007 г.,

               —

               като взе предвид годишния доклад на Сметната палата за изпълнението на бюджета за финансовата 2007 година, придружен от отговорите на проверените институции (3),

               —

               като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 248 от Договора за ЕО (4),

               —

               като взе предвид член 272, параграф 10 и членове 274, 275 и 276 от Договора за ЕО,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим към общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол (A6-0154/2009),

               1.

               Освобождава от отговорност Европейския надзорен орган по защита на данните във връзка с изпълнението на бюджета на Европейския надзорен орган по защита на данните за финансовата 2007 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейските общности, Сметната палата, Европейския омбудсман и на Европейския надзорен орган по защита на данните и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Klaus WELLE

      (1)  ОВ L 77, 16.3.2007 г.

      (2)  ОВ C 287, 10.11.2008 г., стр. 1.

      (3)  ОВ C 286, 10.11.2008 г., стр. 1.

      (4)  ОВ C 287, 10.11.2008 г., стр. 111.

      (5)  ОВ L 248, 16.9.2002 г., стр. 1.
   РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 23 април 2009 година
   съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2007 година, раздел IX — Европейски надзорен орган по защита на данните
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2007 година (1),

               —

               като взе предвид окончателните годишни отчети на Европейските общности за финансовата 2007 година — том I (C6-0424/2008) (2),

               —

               като взе предвид годишния доклад на Европейския надзорен орган по защита на данните до органа, който взема решение за освобождаване от отговорност във връзка с изпълнението на бюджета, относно вътрешните одити, извършени през 2007 г.,

               —

               като взе предвид годишния доклад на Сметната палата за изпълнението на бюджета за финансовата 2007 година, придружен от отговорите на проверените институции (3),

               —

               като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 248 от Договора за ЕО (4),

               —

               като взе предвид член 272, параграф 10 и членове 274, 275 и 276 от Договора за ЕО,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим към общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол (A6-0154/2009),

               1.

               Отбелязва, че през 2007 г. Европейският надзорен орган по защита на данните (Надзорният орган) разполагаше с налични бюджетни кредити за поети задължения в размер на общо 5 милиона евро (за 2006 г. –4,1 милиона евро (6)), което представлява увеличение от почти 20 % в сравнение с 2006 г., с процент на усвояване от 86,14 %, който е по-нисък от средния процент на усвояване за останалите институции –93,84 %.

               2.

               Отбелязва увеличаването на разпределените на Надзорния орган постоянни длъжности — от 24 през 2006 г. на 29 през 2007 г. (+21 %); във връзка с това приветства намерението на Надзорния орган за ограничаване на разрастването както на задачите му, така и на персонала, като прилага контролиран растеж, така че да се гарантира, че новият персонал се включва изцяло в колектива и се интегрира и обучава по подходящ начин.

               3.

               Изтъква, че в годишния си отчет Сметната палата посочи, че одитът не води до никакви значителни забележки по отношение на Надзорния орган.

               4.

               Припомня, че на 7 декември 2006 г. споразумението за административно сътрудничество между генералните секретари на Комисията, Парламента и Съвета, подписано също така и от Надзорния орган, беше подновено за допълнителен период от три години, считано от 16 януари 2007 г.

               5.

               Отбелязва, че въз основа на горепосоченото споразумение за сътрудничество административната обработка на всички служебни пътувания на Надзорния орган се извършва от службата за „Управление и плащане“ на Комисията и се прилагат същите вътрешни правила за възстановяване на разходите за настаняване, направени при служебни пътувания за двете категории служители, а именно за двамата членове и персонала на Надзорния орган.

               6.

               Припомня, че с решение от 7 ноември 2006 г. Надзорният орган реши да създаде структура за вътрешен контрол в съответствие със своите дейности и изисквания; отбелязва, че първата оценка, извършена от службите на Надзорния орган, показа функционалността и ефикасността на тази система за вътрешен контрол.

               7.

               Отбелязва със задоволство, че първият одиторски доклад, издаден от службата за вътрешен одит, беше получен през септември 2007 г., като посочваше някои въпроси, които изискват подобрение; изразява задоволство от факта, че прилагането на одобрените от Надзорния орган препоръки на службата за вътрешен одит беше поставено като приоритет за 2008 г. и в резултат на това в началото на 2008 г. беше изготвен план за действие; насърчава Надзорния орган да приложи напълно този план.

               8.

               Приветства ежегодното публикуване от страна на Европейския надзорен орган по защита на данните и на подпомагащия го надзорен орган на декларация за техните финансови интереси, подобна на декларацията, която попълват ежегодно членовете на ЕП, съдържаща съществена информация относно упражнявана професия, платена длъжност или възмездна дейност за деклариране.

               9.

               Приветства Надзорния орган за решението му от 12 септември 2007 г. да се присъедини към Междуинституционалното споразумение от 25 май 1999 г. между Европейския парламент, Съвета и Комисията относно вътрешните разследвания, провеждани от Европейската служба за борба с измамите (OLAF) (7), като прилага системата, установена в Регламент (ЕО) № 1073/1999 (8).

               10.

               Изисква Надзорният орган да включи в своя доклад за дейността (за финансовата 2008 година) раздел, който да представя подробен отчет относно последващите действия, предприети през годината в резултат на предишното решение за освобождаване от отговорност на Парламента, включително евентуални разяснения за причините за неизпълнение на препоръките.

               11.

               Посочва, че въпреки измененията на Финансовия регламент, неговите правила за възлагане на обществени поръчки все още са изключително тежки за по-малките институции като Надзорния орган, по-специално по отношение на търговете за договори за относително малки суми; приканва Комисията в хода на предварителната си работа по изготвянето на бъдещи предложения за изменение на Финансовия регламент да проведе подробни консултации с Европейския надзорен орган по защита на данните и неговия генерален секретариат, с цел да се гарантира, че техните проблеми се отчитат напълно в окончателния проект.

      (1)  ОВ L 77, 16.3.2007 г.

      (2)  ОВ C 287, 10.11.2008 г., стр. 1.

      (3)  ОВ C 286, 10.11.2008 г., стр. 1.

      (4)  ОВ C 287, 10.11.2008 г., стр. 111.

      (5)  ОВ L 248, 16.9.2002 г., стр. 1.

      (6)  2005 г.: 2,8 млн. евро.

      (7)  ОВ L 136, 31.5.1999 г., стр. 15.

      (8)  Регламент (ЕО) № 1073/1999 на Европейския парламент и на Съвета от 25 май 1999 г. относно разследванията, извършвани от Европейската служба за борба с измамите (OLAF) (ОВ L 136, 31.5.1999 г., стр. 1).